Schloss Dautenstein

S Schloss Dutestei isch e ehmolig Wasserschloss bi Dutestei, eme Ortsdeil vu dr Gmei Seelbach im Ortenaukreis z Bade-Wirttebärg. Gschicht Die Diefburg us dr Stauferzyt het s glych Böuschema wie d Diefburg Lohr mit eme rächteckige Grundriss un vier runde Eckdirm un isch wahrschyns um um 1235 vu dr Rychsministeriale von Dautenstein böue loo wore. Die Wasserburg isch im Burechrieg gschlisse wore un anne 1594 vum Jakob von Geroldseck im Stil vu dr Spotrenaissance zur Residänz usböue wore. Anne 1633 isch im Dryssgjehrige Chrieg wider gschlisse wore. Wu s anne 1744 abbrännt isch, isch in dr zwote Helfti vum 18. Jh. s nej Herrehuus böue wore, 1826 e Fachwärchschyyre. 1812 het em Philipp Carl von Schmidt ghert, 1837 dr Grofe von der Leyen. Hitigi Nutzig S hitig Gebej isch im Privatbsitz un goht uf dr Nejböu us dr zwote Helfti vum 18. Jahrhundert zruck, s nimmt nume ne Deil vu dr ehmolige Aalag yy. Dutestei isch in d Dänkmollischt vum Land Bade-Wirttebärg ufgnuu un isch anne vum Landesverein Badischi Heimet zum Kulturerbe des Landes erhobe wore. Literatur Kurt Klein: Burgen, Schlösser und Ruinen. Zeugen der Vergangenheit im Ortenaukreis. In: Reiff-Buchreihe: Ortenau - Freizeit mit Kultur und Natur. Band 1. Reiff, Schwarzwaldverlag, Offenburg 1997, ISBN 3-922663-47-8 Weblink s Schloss Dutestei S Schloss Dutestei uf badischewanderungen.de S Schloss Dutestei uf burgeninventar.de